cuinant.blog: de febrer 2011\nSeguint amb el nostre particular camí a través de les cuines antigues aquí us deixo unes fotografies de la cuina de la finca de Bàlitx d'Abaix.\nBalitx és una possessió de muntanya al mig camí entre Sóller i Cala Tuent ( pel camí de la Costera). Existeixen tres possessions a la vall de Bàlitx . Balitx d'Adalt, Bàlitx d'Enmig i Bàlitx d'Abaix, aquesta darrera amb un ús d'agroturisme.\nA principi d'any vàrem fer una visita a la possessió de Raixa i vaig aprofitar per a fer unes fotos a les estáncies dedicades a la cuina i al menjador.\nRaixa, una finca d'orígen islàmic als peus de la Serra de Tramuntana i dins el teme municipal de Bunyola, ens mostra una possessió de la qual ja es tenen referències escrites d'ella cap al segle XIII després de la conquesta del Rei En Jaume I .\nDoncs el que us deia aquí us deixo les fotografies que mostren l'estat actual de la cuina i el menjador tal i com es trobaven cap al segles XVIII i XIX.\nLa imatge més cinematogràfica de Raixa. L'escala de Bearn.\nTambé aprofitàrem la visita per anar un poc més enllà del camí i visitar la finca de Raixeta a uns 4 o 5 quilòmetres de Raixa. us deixo les fotografies de Raixeta, que com podeu veure contrasten amb les de la "casa gran". Realment és una pena que finques així es deixen perdre.....\nLa foganya interior.\nLa cuina econòmica "exterior". Abans devia ésser interior però ja no hi ha ni sostre ni parets .....\nEn properes ocasions seguirem coneguent un poc més de la nostra història gastronòmica amb més Cuines Antigues\nAvui és un dia trist per a la gastronomia, ja que en Santi Santamaria ha mort avui d'un atac de cor al seu restaurant de Singapur ( font: ABC.es)\nSanti Santamaria fou el primer cuiner espanyol en tenir les 3 estrelles Michelin, en la actualitat ja n'ostentava 7.\na de febrer 16, 2011 1 comentari:\nUs recordau de la carabassa de fa unes setmanes ? Doncs en férem confitura amb ella i ara n'hem fet una tarta gelada.\nPrimer preparam els ingredients:\nNata muntada (600 grams) amb sucre (150 grams)\nConfitura de carabassa (150 grams)\nGelatina de coa de peix (6 fulles)\nXarop aromatitzat amb cafè.\nXocolata per a decorar.\nEncalentim la confitura per tal de poder dissoldre la gelatina que haurem remullat dins aigua freda\nMuntam la nata amb el sucre. Amb suavitat anam mesclant la nata i la confitura + gelatina.\nEn aquest punt hem d'anar en compte ja que la confitura és calenta i la nata freda i si no ho fem amb precaució se’ns pot tallar.\nAmb la xocolata decorarem el motlle on posarem la tarta.\nEn tenir la crema ben mesclada anirem alternant capes de crema i de galletes que confitarem amb el xarop + cafè.\nEn ésser el motlle ben ple el posarem al congelador almenys 4 hores.\nA l'hora de servir tallarem les racions i ho emplatarem amb una salsa o coulis.\nP. S. : L'aumna de les fotos és na Maria Del Mar.\na de febrer 13, 2011 1 comentari:\nMirau quines virgueries podeu trobar al blog www.azucarconamor.es. Més que recomanable la visita a n'aquest blog\na de febrer 06, 2011 2 comentaris:\nJa està actualitzada a la web la secció dels articles publicats al Setmanari Soller durant l'any 2010.\nEls articles del 2011 els trobareu aquí.\na de febrer 06, 2011 Cap comentari:\nAquí us deixo la recepta d'aquest dolç tant especial.\n400 grms de sucre\nBarrejem els rovells d'ou energeticament ( 10 minuts) i hi posem el sucre fins que aumenti de volum (x4) ( batem 10 minuts més) . Amb una mànega els hi fem la forma sobre una placa amb paper de forn . Seguidament les posarem a coure a uns 150 ºC fins que siguin seques. Convé començar la cocció amb el forn fred.\nEls alumnes de l'optativa de restauració.\nAquí us deixo l'informació sobre la història d'aquest dloç extreta del llibre\nAcabar recomanant les garrovetes que fan a Can Frau ( Sóller)\nCuina mallorquina a l'IES de Sóller i Sopar Bon Amic Estol\nAquesta setmana i la que ve fem cuina mallorquina a l'IES i per a ambientar el menjador hem montat una exposició d'eines antigues de cuina que poden visitar els alumnes de tot el centre. Es tracta d'una selecció de material de principis de segle passat fins als als anys 80. Una mostra de com eren les cuines i de com es vivia ( i menjava) a les hores.\nMolinets de cafè, ralladors , mesuradors , dues premses de vi, un torradora de cacau, coberts i vaixella de test, motlles de llauna, una caixa de transport de cacau u altres curiositats són les coses que aquesat setmana anam treballant.\nEvidentment tot això va acompanyat de la part de cuina on hem elaborat sopes, greixonera d'ous, frit de carn i sípia amb ceba.\nPer si algú en te ganes aquí us deixo la recepta de les sopes.\nVerdures ( començant per la més dura, ex. colflori i després la col, bledes, espinacs etc)\nUn cop cuita tota la verdura , preparau una greixonera amb un llit de pa, espolvoretjat amb un picadillo i regat amb oli d'oliva.\nI ja que parlam de cuina tradicional, que res més tradicional que la cuina de casa nostra. I una bona mostra sempre són els sopars d'amics on cada persona porta alguna cosa.\nDoncs aquest cap de setmana n'hem tengut una bona mostra amb el sopar anual del Bon Amic que feim amb l'Estol de Tramuntana; sense ànic de posar-vos les dents llargues ...ens ho passàrem d'allò millor i menjàrem de luxe, a destacar (baix el meu punt de vista i sense voler llevar qualitat a cap de les elaboracions que hi havia ); la pasta de tomàtiga de n'Aina Mora ( l'hi he de demanar la recepta), el Púdding de na Margalida, i l'assortiment de pa en que ens deleitaren en Dietmar i en Hans Conrrad . També a destacar la varietat d'amanides i ensaladilles d'aquest dia.\nCom veis una vida gastronòmica d'allò més entretinguda...així qualsevol es lleva la panxeta....\na de febrer 02, 2011 Cap comentari:


80 víctimes mortals i 35 ferits crítics - Diari de Girona\n80 víctimes mortals i 35 ferits crítics\nEl maquinista, imputat pel jutge, va assegurar que l'Alvia sinistrat circulava a 190 km / h\nefe - acn - redacció 25.07.2013 | 21:09\nEl Jutjat d'Instrucció 3 de Sant Jaume ha ordenat que la policia judicial prengui declaració com a imputat el maquinista del tren accidentat ahir a la nit a la capital gallega, han informat a Efe fonts del Tribunal Superior de Justícia de Galícia.\nLes fonts precisen que la declaració del maquinista, que està ingressat a l'Hospital de San Jaime, tindrà lloc avui davant la policia judicial, encara que no ho farà davant el jutge.\nLa presa de declaració es produeix després que el Jutjat d'Instrucció número 3 hagi obert diligències per investigar les causes de l'accident, pel qual han mort fins ara 80 persones.\nLa prioritat fins aquest migdia, han precisat les mateixes fonts, era completar l'aixecament de cadàvers a les vies del tren.\nDesprés d'aquesta tasca, el jutge instructor se centrarà en la investigació del sinistre, que probablement inclourà l'interrogatori a l'acompanyant del maquinista, a viatgers i testimonis.\n"Vaig descarrilar, què puc fer?". Aquestes van ser les paraules del maquinista Francisco José Garzón en una conversa telefònica després de la tragèdia.\nEl conductor i el seu acompanyant van sortir il · lesos del sinistre i van participar en les tasques de rescat.\nFonts de la investigació han informat avui a Efe que, després del succés, el conductor va reconèixer que anava a una velocitat d'uns 190 quilòmetres per hora en una zona limitada a 80 quilòmetres per hora.\nDesprés del sinistre mortal, el conductor va mantenir comunicacions per ràdio en què va assegurar que anava a molta més velocitat de la que indicava la corba en què es va produir l'accident.\nFonts de la investigació han explicat avui que, després de l'accident, el conductor del tren va admetre també que anava a aquesta velocitat d'uns 190 quilòmetres per hora en una conversa que va mantenir amb el delegat del Govern a Galícia, Samuel Juárez.\nEls serveis d'emergència van traslladar ahir a la nit a 178 persones des del lloc en què va descarrilar un tren a Santiago fins a diferents hospitals, dels quals 95 segueixen ingressats, i d'ells, 32 adults i 4 nens estan en estat crític.\nLa consellera de Sanitat, Rocío Mosquera, ha ofert aquestes dades durant una roda de premsa a l'hospital Clínic de Santiago, en què ha explicat que la situació sanitària "està totalment normalitzada" després de les atencions d'urgència d'ahir.\nDels 178 traslladats a centres hospitalaris, 83 han rebut l'alta i, dels 95 que continuaven ingressats a la una d'aquesta tarda, 36 romanen en unitats de crítics per a adults i quatre en el mateix tipus d'unitat però per a menors.\nUn dels ingressats és el conductor del tren, segons ha reconegut la consellera a preguntes dels periodistes, encara que no ha precisat dades sobre el seu estat.\nDels 178 traslladats a hospitals, vuit\nvan morir després d'ingressar en els mateixos.\nDesprés de la atencions d'urgència i ingressos d'anit, la situació ara està "totalment normalitzada", segons Mosquera, que ha precisat que alguns pacients seran operats o hauran de seguir diferents tractaments.\nAlguns d'ells estan sent evacuats des de l'hospital en què van ser atesos inicialment fins als seus centres de referència, per a més comoditat d'ells i dels seus familiars.\nA més ja no es necessiten donacions massives de sang perquè hi ha prou en tots els hospitals.\nLa conselleira ha agraït el gest dels ciutadans que ahir a la nit van respondre massivament a la crida per donar sang i van arribar a formar cues de més de 500 persones durant tota la nit.\nTambé ha elogiat els veïns que van acudir al lloc de l'accident en els primers moments, atenent els ferits i ajudant els serveis d'emergència.\nHa valorat així mateix la tasca dels professionals dels centres sanitaris, molts dels quals van acudir voluntàriament a treballar i ho van fer fins que la situació es va normalitzar, "demostrant la seva disposició i la seva solidaritat".\nMosquera ha recordat que tots els ferits han estat identificats, ja que al llarg del matí ho van ser els tres que faltaven.\nPel que fa a la identificació de les víctimes, la consellera ha dit que és competència dels forenses i al jutjat i sol pot assegurar que es treballa "a un ritme molt important".\nMosquera ha expressat el seu més sentit condol i el de l'equip gallec de salut als familiars dels morts.\nSet dies de dol oficial\nLa Xunta ha declarat aquest dijous set dies de dol oficial per l'accident de ferroviari de Santiago de Compostel·la. Així ho ha explicat en una compareixença davant els mitjans de comunicació el president gallec, Alberto Núñez Feijoo, que ha agraït la tasca dels serveis d'emergència en el rescat de les víctimes i el suport dels ciutadans gallecs. Núñez Feijoo també ha demanat "celeritat" en la investigació per determinar les causes del sinistre.\nLa crònica del descarrilament\nEl comboi, un tren Alvia que cobria la ruta entre Madrid i el Ferrol i circulava per la línia d'alta velocitat, transportava 218 passatgers, a més de la tripulació, segons ha confirmat Renfe. El descarrilament es va produïr a les 20.41 h a Angrois, a tres quilòmetres de l'entrada de Santiago. El Ministeri de l'Interior ha confirmat que es tracta d'un accident i Adif ha obert una investigació sobre les causes del sinistre.\nEs tracta del primer gran accident en un tren d'alta velocitat a l'estat espanyol. El tren havia sortit de l'estació de Chamartín. En un primer moment, s'ha fet una crida per intentar aconseguir donants de sang, però finalment els hospitals han dit que ja no feia falta.\nRenfe ha habilitat un número de telèfon d'atenció, el 900 101 660 i també hi ha un altre telèfon d'informació als familiars de les víctimes, el 981 55 11 00. Amb motiu del sinistre, s'han anul·lat totes les celebracions de Sant Jaume, 25 de juliol, festa patronal de Galícia.\nDe la seva banda, la Generalitat ha expressat el seu condol a les famílies de les víctimes del tren sinistrat a Santiago de Compostel·la i la seva solidaritat amb el govern gallec. De fet, els departaments de Salut i d'Interior -sobretot a través de Protecció Civil- ja han contactat amb els seus homòlegs per posar-se al seu servei per a qualsevol cosa que puguin requerir.


Calendari solidari d'Alquimistes Teatre: Ajuntament de Santa Coloma de Gramenet\nCalendari solidari d'Alquimistes Teatre\n23/12/2012 Esports Cooperació Cultura\nS'ha presentat a Can Sisteré el calendari que té com a objectiu recaptar fons per a aquesta companyia teatral formada per joves amb discapacitat intelectual.\nA la sala d'actes del Centre d'Art Contemporani de Can Sisteré s'ha presentat el calendari d'Alquimistes Teatre, la venda del qual -té un preu de 5 euros- ha de contribuir al finançament d'aquesta associació fundada fa 14 anys i formada per joves amb discapacitat intel·lectual. Des de fa setmanes, Alquimistes Teatre ha iniciat un procés de recaptació de fons per preparar la pròxima obra que s'ha d'estrenar en el marc del seu projecte central, la Fira Internacional de Teatre Integratiu, que organitza fa 7 anys amb el suport de l'Ajuntament de Santa Coloma de Gramenet i que ha esdevingut l’únic festival estatal de teatre fet per persones amb discapacitat.\nLa companyia ha posat en marxa una campanya de donacions solidàries a la plataforma Verkami a la qual podeu accedir fent clic en aquest enllaç.\nHistòria i trajectòria d'Alquimistes Teatre\nLa Companyia Alquimistes neix l'any 1988 del treball conjunt d’un grup de persones d’Albandis (entitat dedicada a l’atenció i l’oci dels discapacitats psíquics) i de la companyia de teatre Carro de Baco. És una entitat sense ànim de lucre amb la finalitat de donar suport a les persones amb discapacitat. A través de l'Associació Alquimistes es fa possible que puguin accedir amb normalitat a la cultura i l'art, no com a consumidors, sinó com a veritables protagonistes. Busca que joves amb discapacitat intel·lectual puguin valorar-se a si mateixos com a persones "amb capacitats diferents", i puguin tenir un lloc en la societat com qualsevol altre ciutadà.\nEn la seva trajectòria de gairebé 15 anys ha realitzat 8 creacions artístiques, sent l'última l'obra "Ni Bella Ni Bèstia", dirigida per la Companyia Els 4 Vents.\nAlquimistes Teatre ha fet diverses incursions en el món shakespearià realitzant obres com "Romeo i Julieta, un amor sense barreres", "Lear, en els límits de l'amor i l'odi" i "Ja, Ja, Ja Jamlet", sempre amb el toc de comèdia que caracteritza els actors i actrius de la companyia colomenca. Ha dut a terme també dos curtmetratges, amb un dels quals "2 +2 = 5" va rebre un premi en el 53 Festival Internacional de Sant Sebastià. L'any 2011 va voler innovar i experimentar en el gènere de la comèdia musical amb "Ni Bella ni Bèstia", una adaptació del conte tradicional, amb cançons i música original i 58 personatges en escena.\nHa rebut diversos premis com ara: premi Pentagrames, premi Ciutat de Sta Coloma, premi al millor muntatge, direcció i millor actor de repartiment en la VIII mostra de Teatre de Llitera (Osca), premi Fac a la millor tasca social i premi Rotary Club de Santa Coloma de Gramenet.


Francesc Parramon tercer als Actius de Sant Gregori\nDiumenge, 13 de Maig de 2018 20:00\nCampió el MF del Banyoles Jordi Cuadras\nDissabte es va jugar la primera prova del Circuit Gironí d'Actius a Sant Gregori. El canvi de seu va agradar i hem rebut comentaris de satisfacció per l'organització i el nivell del campionat. Dos jugadors foranis, Jordi Cuadras i Ernest Serrat, presenten candidatura pel Circuit però això sens dubte serà molt llarg.\nDel Gerunda? Francesc Parramon va fer un dels seus millors resultats recents amb una tercera posició (ens venen al cap unes ràpides de Cassà i un excel·lent torneig a Mollet). Javier Castrillón i Xavier Saurina varen ser novè i desè, situant-se en Xavier per sota de les seves prestacions recents (és el que té malacostumar a l'afició, que després tot ens sembla poc).\nEn Bernat Xifra va ser tretzè, millor sub14, amb un més que remarcable nivell de joc (va estar a punt de puntuar amb l'Ernest Serrat). A continuació en Biel Horta, catorzè, i Joan Blasco 31è.\nFoto: Francesc Parramon (autora la Lourdes Porta, que va fer una sèrie de fotografies delicioses de la final de Divisió d'Honor del 2018, a la que pertany aquesta que hem triat).


pelló de plata | Fundació Humanitària Dr. Trueta\npelló de plata\nSobre castanyes, premis i els refugiats kurds de Kobane\n30 d'octubre de 2015 Carles furriols, estat Islàmic, fira de la castanya, Kobane, kurdistan, kurds, pelló de plata, premi, refugiats, Rojava, Síria, Trueta, Turquia, Viladrau\nEl president de la Fundació Humanitària Dr. Trueta, Carles Furriols, ha rebut enguany el guardó Pelló de Plata de la Fira de la Castanya de Viladrau en reconeixement a “una vida dedicada als altres”. Aquest guardó, junt amb la Castanya de Plata i els Castanyers de Plata, premia des de 1990 la tasca de persones en defensa de la cultura, la llengua i la promoció d’actes culturals i populars. El reconeixement arriba acompanyat d’una aportació econòmica de 500 euros per a projectes socials, uns diners que Furriols ha decidit destinar a la campanya Suport a Kobane, impulsada pel Kurdiscat.\nSuport a Kobane té com a objectiu la recollida de medicaments i material per a infants pels refugiats kurds que malviuen a la frontera amb Turquia després que l’horror del conflicte sirià assolés fa un any aquesta regió kurda de Síria. Les principals necessitats són antibiòtics, antipirètics, analgèsics i material hospitalari. També alimentació infantil i de nadons, així com bolquers i material infantil.\nUn procés revolucionari entorpit\nEl cantó de Kobane és un dels tres que conformen Rojava, un territori del Kurdistan sirià envoltat de governs autoritaris i grups armats d’ideologia intolerant i masclista que el 2013 es va declarar Regió Autònoma Democràtica. Kurds, àrabs, sirians, arameus, turcmans, armenis i txetxens van unir els seus esforços en busca de pau i estabilitat, en defensa dels drets humans, de les llibertats fonamentals i del dret del poble a l’autodeterminació.\nUna experiència basada en una constitució que proclama un nou contracte social, en què les decisions es prenen de forma democràtica i horitzontal, fomenta la convivència pacífica i l’enteniment mutu, una economia cooperativa al servei de la societat i un feminisme radical. Aquest procés revolucionari d’autogestió democràtica s’ha vist engolit per les urpes de la situació que viu Síria des de fa ja massa temps, un conflicte cada vegada més enquistat i amb més matisos.\nEstat Islàmic va intentar trencar aquest sistema l’estiu de 2014 en una ofensiva contra la regió de Kobane. La seva capital va aconseguir alliberar-se, no sense pagar un alt preu en forma de destrucció, però bona part del territori continua en mans dels islamistes i milers de persones han fugit de les seves intolerants lleis per establir-se en camps de refugiats a la frontera amb Turquia, un país que al llarg de la història, i per activa i passiva, ha menyspreat el poble kurd negant la seva existència i combatent-lo com el seu enemic.


nòmades: Top 10 de les espècies descobertes al 2008\nEts un "catxonduuuu"!!!! XD\ndimecres, 3 de juny de 2009 a les 21:46:00 CEST\nBé això fa que no es perdi l'esperança no només ens carreguem a les espècies vives del planeta, si no que la mare terra és tan sàbia que ens continua sorprenent amb nous animals i plantes!! Hem quedo amb la pobra palmera que després de mitja vida de les nostres només fa una flor i pel colmo mort després, que fort perquè aquest mecanisme de supervivència? fantàstica descripció de les noves espècies!! que continui la pobra terra donant voltes passant dels humans!!\ndimecres, 3 de juny de 2009 a les 22:07:00 CEST\nAnònim, en realitat sóc un "sosu".\nnoemi, i tant, però tot i que descobrim noves espècies, no cal oblidar que n'hi ha de vells coneguts que cal protegir. I comparteixo amb tu l'admiració per la palmera ;)\ndijous, 4 de juny de 2009 a les 13:16:00 CEST\n"D'acord, val, una batalla ferotge entre un llimac i un cuc de terra no és el mateix que una lleona caçant un Nyu, però no deixa de fer por."\n"Ara només falta que trobin la vaca que dona llet amb cola-cao"\ndijous, 4 de juny de 2009 a les 16:06:00 CEST


El preu de la gasolina continua la seua escalada i se situa en nivells de 2013\nActualitzada 14/10/2021 a les 15:56\n© Fotografia d'arxiu d'una gasolinera.\nLa gasolina ha tornat a pujar aquesta setmana un 1,2 %, marca un nou màxim anual i se situa en nivells no vistos des de 2013, mentre que el gasoil, que s’ha encarit un 2 % en els últims set dies fins assolir també el seu valor més elevat des que va començar l’any, no costava tant des de 2014.\nSegons les dades difoses aquest dijous pel Butlletí Petroler de la Unió Europea (UE), la gasolina es paga aquesta setmana a una mitjana d’1,466 euros el litre, mentre que el gasoil ho fa a 1,335 euros.\nAmb aquest nou ascens setmanal, el sisè de manera consecutiva coincidint amb el final del mes d’agost, la gasolina es troba en nivells que no es registraven en la sèrie històrica des de setembre de 2013, mentre que el gasoil no marcava un preu tan alt des de juliol de 2014.\nAmb els preus actuals, omplir un dipòsit mitjà de 55 litres amb gasolina costa prop de 81 euros, mentre que amb gasoil supera els 73 euros.\nDes que va començar el 2021, la gasolina s’ha encarit un 24 %, davant el 25 %, que ho ha fet el gasoil provocant que omplir el dipòsit avui costi 16 euros més que quan va començar l’any si es fa amb gasolina, i 14 euros més si es tria gasoil.\nAmbdós carburants mantenen la tendència alcista que va començar el novembre de 2020, fa gairebé un any, i que només es va veure frenada durant l’agost passat, al ple estiu, coincidint amb l’augment de la mobilitat a les carreteres espanyoles.\nL’últim mes, la gasolina ha augmentat el seu preu gairebé un 3 %, pel 5 % que ho ha fet el gasoil, mentre que en la comparació amb la mateixa setmana de 2020, quan encara estaven en vigor les restriccions de mobilitat, la gasolina costa prop d’un 26 % més i el gasoil s’ha encarit un 30 %.\nTanmateix, la gasolina i el gasoil es mantenen encara per sota dels seus màxims històrics que van assolir la setmana del 3 de setembre de 2012, fa més de nou anys, quan la gasolina costava 1,522 i el gasoil 1,445 euros.\nLa gasolina és ara un 4 % més barata que aquella setmana, mentre que el gasoil costa prop d’un 8 % menys.


Participa - COAMB\nEl COAMB acull una sèrie de grups d’interès per a aquells membres que vulguin rebre informació específica o participar de forma puntual en alguna temàtica concreta. Cadascun dels grups consta d’una llista de distribució a la qual qualsevol membre del COAMB (col·legiat o adherit) s’hi pot sumar. D’altra banda, hi ha una Comissió de Coordinació, formada per experts de totes les temàtiques, que són els responsables de la gestió dels Grups d’Interès, de difondre la informació a cada grup i d’articular les diferents formes de participació.\nGrup d’interès de Territori, Ecologia Urbana i Paisatge\nEn aquest grup s’aborden tots aquells temes relacionats amb el territori, l’urbanisme, les smart cities o el paisatge. Es promouen els models més sostenibles a través de disciplines com la de l’ecologia urbana.\nGrup d’interès d’Economia Circular i Residus\nGrup especialitzat en l’àmbit de l’economia circular i, per tant, en les estratègies sostenibles d’obtenció de recursos i la gestió dels residus (nous sistemes o models de recollida, legislació, etc.).\nGrup d’interès de Biodiversitat i Medi Natural\nAquest grup s’ocupa dels temes més directament relacionats amb la natura i la biodiversitat, així com estratègies sostenibles de gestió i conservació.\nGrup d’interès de Transició Energètica\nGrup que es dedica a aspectes molt relacionats amb l’energia i la transició cap a models més sostenibles. Aquí s’inclou el canvi climàtic, la mobilitat sostenible o la qualitat de l’aire.\nGrup d’interès de Sensibilització, Comunicació i Educació ambiental\nEn aquest grup es treballen els temes relacionats amb la divulgació i la promoció de la sostenibilitat a través d’accions de sensibilització, comunicació i educació ambientals.\nGrup d’interès de Cicle de l’aigua\nGrup especialitzat en tot el cicle de l’aigua i la seva gestió més sostenible: recursos hídrics, qualitat de l’aigua, sanejament, reutilització, prevenció d’inundacions, etc.\nGrup d’interès de Gestió i Responsabilitat Ambiental\nAquest grup aborda els temes de gestió ambiental i de responsabilitat social en les activitats que realitzen les organitzacions. Aquí s’inclouen totes les estratègies que fan referència a sistemes de gestió ambiental i de qualsevol tipus de responsabilitat social, així com d’igualtat i equitat de gènere.\nGrup d’interès de Dret ambiental\nGrup dedicat a la legislació i normativa ambiental, així com el que afecta el desenvolupament de la professió en el sector ambiental.\nEn el marc del COAMB també es va constituir la Comissió d’Equitat per abordar tots aquells aspectes relacionats amb el gènere. Aquesta Comissió estarà vinculada a la Comissió de Coordinació.\nSi vols més informació, t’agradaria formar part d’algun d’aquests Grups d’Interès o participar en el COAMB de forma més activa ens pots escriure a coamb@coamb.cat.\nEt recordem que per poder formar part dels Grups d’Interès o Comissions és necessari estar col·legiat o adherit al Col·legi.\nPíndola ONLINE Com presentar-se a projectes europeus


Apart Hotel Norden Norden Alemanya - Ofertes d'hotels amb els MILLORS DESCOMPTES EN LÍNIA\nNorddeicher Strasse 86 , Norden Centre, Norden, Alemanya - Veure al mapa\nPer als viatgers què vulguin captar les imatges i els sons de Norden, Apart Hotel Norden és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApart Hotel Norden també ofereix moltes instal.lacions per enriquir la seva estada a Norden. Per anomenar algunes de les comoditats de l'hotel, hi ha Wi-Fi gratuït en totes les habitacions, instal.lacions per a minusvàl.lids, magatzem d'equipatge, aparcament de cotxes, servei d'habitacions.\nGaudiu de les comoditats d'alta gama com ara calefacció, servei de despertador, escriptori, mini bar, balcó/terrassa per tal de relaxar-vos després d'un cansat dia. L'hotel ofereix instal.lacions fantàstiques, incloses bany, sauna, massatge, solàrium, sauna, per ajudar-vos a relaxar després d'un carregat dia a la ciutat. Les seves instal.lacions de primera i una situació excelent fan de Apart Hotel Norden la base perfecta per a gaudir de la seva estada a Norden.\nTots els tipus de viatgers (177) Parelles (96) Viatgers en solitari (45) Famílies amb infants petits (13) Famílies amb infants grans (3) Grups (19)


Els amants de la música commemoren enguany el 250è aniversari del naixement de Wolfang Amadeus Mozart. Mataró no podia quedar al marge. Entre els molts actes i esdeveniments que s’organitzaran al llarg de l’any, destaca el concurs que l’Aula de Música Masafrets va encetar la passada setmana amb un espectacle infantil per apropar-se a la figura del compositor austríac, ‘Qui era Mozart?’, obert a tots els nois i noies de 4 a 16 anys. Les inscripcions es poden realitzar fins el 19 de març a la pàgina web de l’aula o directament a la seva seu.\nCada setmana, des del passat 25 de febrer i fins el 3 de juny, es realitzarà una pregunta relacionada amb la vida del compositor. Les preguntes es podran consultar a la pàgina web de l’aula (www.aulamasafrets.com), a la biblioteca Pompeu Fabra, a la biblioteca de la Caixa Laietana, a la llibreria Robafaves, a la llibreria Actua, a la llibreria el Tramvía, al programa La Fabrica de TVM, a El Tot Mataró, i al web de TecnoCampusMataró. Entre els concursants que hagin contestat bé a totes les preguntes, es farà un sorteig, al final del concert de cloenda del concurs, el mes de juny.\nPregunta de setmana:\nCom es deia el pare de Mozart, i la seva germana? És la segona pregunta del concurs.\nLa primera era: Quin any va néixer i a quina ciutat?


Charles Latibeaudiere Biografia, Wiki, Edat, Alçada, Pares, Esposa, Patrimoni net, TMZ i Carrer - Persones Famoses Als Eua\nBiografia de Charles Latibeaudiere\nCharles Latibeaudiere és un productor nord-americà que va néixer al Bronx, Nova York. És el co-productor executiu de TMZ, un famós lloc web de notícies tabloides i un programa de televisió. Latibeaudiere va començar la seva carrera després de graduar-se de la universitat a KVTK-TV a Phoenix, Arizona.\nAnteriorment va ser ajudant de producció, però va acabar convertint-se en el productor dels informatius de cap de setmana i dels informatius nocturns de la setmana. Més tard, des del 1998 fins al 2007, Latibeaudiere es va dirigir a Los Angeles, Califòrnia, on es va convertir en el productor supervisor del programa d'entreteniment Extra.\nAlgunes de les seves funcions consistien a supervisar la producció de més de 2500 episodis. Latibeaudiere va ser el productor de la pel·lícula de Veronica Mars, la seqüela de 2014 de l'èxit del programa de televisió del 2000 amb el mateix nom.\nEl co-executiu de Latibeaudiere va produir l'any 2009 la sèrie de televisió Beyond Twisted. L'any 2007, es va associar amb els altres productors coexecutius Harvey Levin i Jim Paratore per crear una versió televisiva del lloc web de notícies tabloides TMZ.\nEls tres van crear un producte d’èxit i Latibeaudiere ha mantingut el seu paper des de llavors. Charles apareix amb freqüència als programes de televisió TMZ (TMZ a la televisió, TMZ Live), i també es troba al centre de la redacció la majoria de vespres. L’any 2018 va entrevistar Kanye West a TMZ Live, on el cantant va fer alguns comentaris controvertits que Charles va criticar durament després.\nLatibeaudiere té 51 anys a partir del 2020, va néixer el 12 de setembre de 1969 al Bronx, Nova York. Celebra el seu aniversari el 12 de setembre de cada any i el seu naixement és Verge.\nCharles Latibeaudiere Alçada\nLatibeaudiere es troba a una alçada mitjana i un pes moderat. Sembla ser d’alçada bastant alta si les seves fotografies, en relació amb el seu entorn, són alguna cosa per on passar.\nTé els cabells negres i el color dels ulls. Tanmateix, actualment no es disposa de detalls sobre la seva alçada real i altres mesures corporals. Mantenim les pestanyes i actualitzarem aquesta informació una vegada que surti.\nCharles Latibeaudiere Educació\nLatibeaudiere va assistir a la Cronkite School de la Universitat Estatal d'Arizona, on va estudiar periodisme de radiodifusió. Després de graduar-se, Charles va començar a treballar a ‘KVTK-TV.’ A més, va treballar com a ajudant de producció del projecte.\nFamília Charles Latibeaudiere\nGran part de la seva família és de Jamaica, on ha estat durant moltes generacions. Latibeaudiere hi passava cada estiu des dels deu fins als disset anys. Els seus pares es van divorciar quan tenia 10 anys.\nLatibeaudiere pertany a la nacionalitat nord-americana i a l'ètnia afroamericana. Després de fer la nostra investigació, els detalls sobre els seus pares no són coneguts pel públic i tampoc no se sap si té germans. Tanmateix, aquesta informació s’actualitzarà tan aviat com estigui disponible.\nLatibeaudiere està casat amb Barbara Sherwood. La parella es va fer el nus el 26 de juny de 2004, a la sala Catalina, Ranchos Palos Verdes, Califòrnia.\nSalari de Charles Latibeaudiere\nEncara no es divulguen els detalls sobre el salari de Latibeaudiere. Tanmateix, la informació sobre quant guanya s’actualitzarà tan aviat com estigui disponible.\nCharles Latibeaudiere Patrimoni Net\nEl productor nord-americà, Charles Latibeaudiere, té un patrimoni net estimat de 500.000 mil dòlars que ha guanyat a través de la seva exitosa carrera com a productor.\nCharles Latibeaudiere Mesures i fets\nAquests són alguns fets i mesures corporals interessants que heu de conèixer sobre Charles Latibeaudiere.\nCharles Latibeaudiere Viquipèdia\nNoms complets: Charles Latibeaudiere\nPopular com : Productor nord-americà\nOcupació / professió : Productor\nRaça / ètnia : Latibeaudiere\nCharles Latibeaudiere Aniversari\nEdat / Quina edat? : 50 anys a partir del 2019\nData de naixement : 12 de setembre de 1969\nLloc de naixement : Bronx, ciutat de Nova York\nImatge de Charles Latibeaudiere\nCharles Latibeaudiere Mesures corporals\nCharles Latibeaudiere Família i relació\nEsposa / Cònjuge : Casat amb Barbara Sherwood\nCharles Latibeaudiere Networth i salari\nPatrimoni net : 500.000 mil dòlars\nFont d'ingressos : Productor\nÉs famós pel seu treball a TMZ, va començar a treballar a 'Extra' com a (productor supervisor, el 2003. A més, el 2009 va ser co-productor executiu de la sèrie de televisió 'Beyond Twisted'. any, el 2010, va començar a treballar a 'TMZ a la televisió'.\nVa ser el co-productor executiu del programa. A més, el 2014, Charles va treballar a TMZ Sports. El 2017 va formar part de TMZ Live. A part del seu treball en els diferents programes de TMZ, també va aparèixer a la pel·lícula del 2014 'Veronica Mars'.\nCharles Latibeaudiere Street i Best Take the Walk of Fame del Bronx\nLa Setmana del Bronx és una institució al municipi des del 1971. Aquest any va culminar el dissabte a la nit a la platja Orchard amb la celebració anual del Bronx Ball i el diumenge amb la 40a desfilada anual de la Setmana del Bronx. Va comptar amb més de 80 escoles participants, a més d’una actuació de Big Daddy Kane.\nUn dels altres elements importants de la Setmana del Bronx és la inducció al passeig de la fama del Bronx, on a individus notables, la majoria d'ells nascuts al districte, se'ls dóna el seu propi cartell. Entre els antics inscrits a Walk of Fame s’inclouen Regis Philbin, Red Buttons, Guy Williams ('Zorro' original de la televisió, que va rebre el seu títol pòstum, com altres), l'actor Danny Aiello, el boxejador Jake LaMotta, la cantautora Melissa Manchester i el cantant grup The Chiffons (van cantar 'One Fine Day').\nLa tanda d’enguany incloïa Chazz Palminteri, l’exhibició individual de la qual 'A Bronx Tale' es va convertir en una pel·lícula; Latibeaudiere, co-productor executiu del famós programa de notícies TMZ; Irene Cara, la cantant de 'What a Feeling' de 'Flashdance' i, per tant, l'antiga model Joy Bryant, que ara protagonitza el drama de la cadena NBC 'Parenthood'.\nDiumenge al matí, a la seva habitació d’hotel d’Upper West Side, la senyora Bryant, que viu amb el seu marit, un home de trucs, a Los Angeles, es preparava per a la cerimònia. La nit anterior, ella, per descomptat, havia assistit al Bronx Ball. 'Vaig saber que molta gent era del Bronx i que no coneixia', va dir, mentre acabava d'esmorzar.\n“Stanley Kubrick és del Bronx. Colin Powell també ho és. Rita Moreno, això era realment una droga. Luther Vandross. 'Quan va començar a treure junts els objectes personals que necessitaria per al dia, a la senyora Bryant se li va preguntar si mai havia tingut un punt de referència públic. 'Bé, tinc un parc als anys 40 de l'oest que porta el meu nom', va respondre ella amb serietat.\nA canvi, va ser recompensada amb un aspecte impressionant. “Ja ho saps, Bryant Park. ”Espera, seriosament? 'No, però pot ser', va dir. 'Podeu dir que és així'. Va trucar l’amic de Bryant; era el moment de dirigir-se al Grand Concourse al voltant del 161st St., que es troba a poques illes de l'estadi Yankee.\n'Vaig créixer a 10 o 15 minuts caminant des d'allà', va recordar la Sra. Bryant. 'Hi ha una piscina a un parell de minuts gairebé ofegada i una pista a l'altre costat del carrer on solia córrer'. Al SUV, va recordar el discurs que va pronunciar la nit anterior. Va començar demanant a tothom que torrés el seu oncle que està operant de triple bypass dijous. 'Després vaig parlar de rodar' Enriquir-se o morir intentant ', una pel·lícula que la combinava amb 50 Cent.\n“Ens van dir que estàvem disparant a prop de l'estadi Yankee i que realment disparàvem al meu barri. Vaig parlar del que va ser un viatge, de com va arribar el cercle complet, de com era de boig rodar una pel·lícula a poques portes de la finestra del meu dormitori ', va dir la Sra. Bryant. 'Em va fer sentir feliç de ser del Bronx'.\nQuan el cotxe passava per davant del Yankee Stadium, la senyora Bryant va assenyalar un Burger King on una amiga del seu avi li havia ensenyat a aplicar maquillatge per primera vegada. Llavors, la seva professora de secundària va trucar per saber si anava de camí.\n'Alguns dels meus professors hi seran', va dir la senyora Bryant. Quan va sortir del SUV i va creuar el carrer cap a l’edifici de la cort, la senyora Bryant va ser rebuda per una colla d’amics ”. Aquest és el vostre carrer o és Irene Cara Way? ' va bromejar el seu amic Emil Wilbekin d'Essence.com.\n(A les celebritats no se’ls dóna carrers reals, sinó més aviat només rètols permanents, com les estrelles de Hollywood Boulevard.) Hi havia alguns que esperaven a la biblioteca de l’edifici perquè comencés la cerimònia i, un cop dins, un oficial públic va anunciar que “cada any recordem els nostres herois de la ciutat natal a la nostra fabulosa rotonda ”.\nA tots els assassins se’ls va lliurar una manta i una placa. A canvi, van fer versions condensades dels seus discursos de la nit anterior. El senyor Palminteri igual a quina quantitat admirava el Bronx; Latibeaudiere esperava que les generacions a llarg termini 'prenguessin les decisions correctes' i mantinguessin els ulls apartats de la medicació. Tothom es va traslladar a l’exterior, on es va retirar una funda de vellut violeta per mostrar cada rètol de vellut al ritme de la cançó 'Fame' de la senyora Cara. El Bronx no podria haver escollit una banda sonora més adequada.\nPreguntes freqüents sobre Charles Latibeaudiere\nQui és Charles Latibeaudiere?\nCharles Latibeaudiere és un famós productor. És el co-productor executiu de TMZ, un famós lloc web de notícies tabloides i programa de televisió\nQuants anys té Charles Latibeaudiere?\nLatibeaudiere és un ciutadà nord-americà nascut el 12 de setembre de 1969 al Bronx, Nova York.\nQuina altura té Charles Latibeaudiere?\nLatibeaudiere es troba a una alçada mitjana, no ha compartit la seva alçada amb el públic. La seva alçada es mostrarà un cop la tinguem d’una font creïble.\nEstà casat Charles Latibeaudiere?\nSí, està casat amb Barbara Sherwood. Es van casar el 26 de juny del 2004\nQuant val Charles Latibeaudiere?\nLatibeaudiere té un patrimoni net estimat de 500.000 mil dòlars. Ha acumulat la seva riquesa amb la seva exitosa carrera com a productor .\nQuant guanya Charles Latibeaudiere?\nOn viu Charles Latibeaudiere?\nLatibeaudiere és resident a ermosa Beach, Califòrnia, EUA, penjarem imatges de casa seva tan bon punt les tinguem.\nCharles Latibeaudiere és mort o viu?\nLatibeaudiere encara és viu i té bona salut. No s’ha informat que estigués malalt o que tingués problemes relacionats amb la salut.\nOn és ara Charles Latibeaudiere?\nLatibeaudiere és co-productor executiu de TMZ, un famós lloc web de notícies de premsa, i programa de televisió .\nQuè li va passar a Charles Latibeaudiere?\nDes del 1998 fins al 2007, Latibeaudiere es va dirigir a Los Angeles, Califòrnia, on es va convertir en el productor supervisor del programa d'entreteniment Extra from.\nContactes de xarxes socials de Charles Latibeaudiere


L'ACA farà 75 actuacions a la part baixa de la conca de la Tordera pel temporal Gloria - El Gerió Digital\nL'ACA farà 75 actuacions a la part baixa de la conca de la Tordera pel temporal Gloria\nHi destinarà entre 5 i 7 MEUR\nDijous, 5 de març de 2020 17:00h\nLa reunió amb alcaldes i representants de la Generalitat a Hostalric\nL'Agència Catalana de l'Aigua (ACA) té previst fer 75 actuacions a la part baixa de la conca de la Tordera, una de les zones més afectades pel temporal Gloria arran dels desbordament del riu. El cost serà d'entre 5 i 7 MEUR i entre les actuacions més importants hi ha el restabliment del servei de la planta dessalanitzadora de Blanes (Selva) que des de llavors està aturada. En tot Catalunya, hi ha previstes 600 actuacions amb un cost de més de 50 MEUR.\nDes de fa dues setmanes, que l'ACA ja ha començat els treballs a Hostalric (Selva). La idea, segons el director general de l'ens, Lluís Ridao, és començar per aquest municipi i "anar baixant, refent motes , canalitzacions i retirada de vegetació". En aquest sentit, ha recordat que també s'ha obert una línia d'ajuts per a Ajuntaments amb una partida de 10 MEUR per finançar al 100% les reparacions de l'abastament en alta.\nL'alcalde d'Hostalric, Nil Papiol, ha agraït la celeritat amb què han començat els treballs que consisteixen entre altres coses en l'estabilització del camí que hi ha a la llera del riu. "Ens preocupava especialment perquè hi passa la xarxa de clavegueram fins a la depuradora", ha detallat. Aquest municipi ha xifrat en 1,2 MEUR els danys del temporal, incloent desperfectes a la via pública, equipaments municipals i centres educatius, activitats econòmiques i agràries. És un dels que ha tramitat la declaració de zona catastròfica (tècnicament denominat com a zona afectada per a una emergència de protecció civil) juntament amb Massanes, Fogars i Sant Feliu de Buixalleu.\nNova línia de bus directa entre Blanes i Barcelona el 16 de març\nEntre els assistents hi havia l'alcalde de Blanes, Àngel Canosa, que ha expressat la seva "sorpresa" en saber de la posada en marxa d'una línia de bus directa entre Blanes i Barcelona a partir del 16 de març fins que no finalitzi la construcció dels dos ponts de la Tordera i es restableixi el servei ferroviari. El batlle hauria preferit conèixer-ho amb antelació i no enmig de la reunió però valora molt positivament la mesura perquè tot recordant que la mobilitat és un dels temes que més els preocupa. "Ens ha sorprès agradablement tot i que arribi gairebé dos mesos més tard del temporal", ha dit. D'altra banda, també s'ha plantejat la possibilitat que la línia de bus que enllaça Tossa de Mar amb Lloret de Mar i Barcelona faci també parada a Blanes.


Sancionen Schweppes i l’agència d’hostesses Tote Vignau per assetjament i discriminació sexual a la feina\nLes empreses obligaven a treballar amb faldilles curtes i sense mànigues vuit empleades tot i les baixes temperatures, segons la UGT de Catalunya\nImatge del Trofeu Conde de Godó: Alberto -g- Rovi Wikimedia commons\nLa inspecció de Treball ha comunicat una sanció per infracció molt greu a l’empresa Schweppes i a l’agència d’hostesses Tote Vignau per assetjament discriminatori per raó de sexe a la feina. Al mateix temps requereix al Real Club de Tenis de Barcelona-1899 perquè garanteixi la coordinació de les activitats empresarials en matèria de prevenció de riscos laborals en el Torneig Conde de Godó. La sanció per infracció molt greu pot suposar una multa que oscil·laria entre 10.000 i 187.000 euros, segons informa UGT Catalunya.\nEls fets que van causar la denúncia es remunten al maig de l’any passat quan, amb unes temperatures de menys de 10 graus i sota la pluja, vuit hostesses de les empreses esmentades van haver de treballar amb faldilles curtes i vestits poc adients amb el temps que feia durant el torneig de tennis.\nEsbroncades i amenaces\nUna de les treballadores afectades va denunciar públicament la situació: “Jo i les meves companyes gairebé cada nit teníem febre perquè sortíem dels partits ja amb febre. Jo sortia amb migranya i febre dels partits. Cada nit malaltes. Era treballar en unes condicions en què et petaven les dents, contra la teva salut i contra la teva dignitat directament”. A més, segons va relatar, quan es van queixar, les van esbroncar.\nPrecisament aquesta denúncia va fer que l’hostessa que va fer declaracions explicant la problemàtica fa fer que des de l’empresa li comuniquessin que no la tornarien a contractar mai més.\nEn el seu comunicat, la UGT afirma que «desgraciadament la Inspecció de Treball ha pogut constatar els fets que nosaltres vam fer públics, d’una banda per la manca de prevenció de riscos laborals en el lloc de treball i, d’altra banda, des del punt de vista de la utilització sexista que es va fer del cos de les dones, que va arribar a exposar-les físicament fins a la malaltia».\nAquí es pot llegir l’acta de la Inspecció de Treball\nDioscriminació laboral per sexe\nInspecció de Treball va multar a 2013 a 110 empreses… La majoria de les infraccions es van relacionar amb l'incompliment…\nAvalot d’UGT i el grup LGTB del mateix… Hi participen els joves del sindicat, el col·lectiu LGTB d'UGT…


Tot molt noble i normal Tot molt noble i normal – El Món\nTot molt noble i normal\n"Podem tenir PSOE per a estona, si el PP ha d’apropar-se a Vox tant com Sánchez es va apropar a Podemos"\nMontserrat Nebrera 14/03/2021 9:31 pm\nEl discurs de Borràs en accedir a la presidència de la mesa del Parlament de Catalunya ha palesat que la distància entre Junts per Catalunya i ERC no s’acabarà el dia que escullin el contrapunt republicà com a president del Govern català. Condemnats a entendre’s perquè l’independentisme no els perdonaria cap alternativa d’aliança per governar Catalunya, Borràs no ha deixat, però, cap dubte sobre les arestes del camí de la legislatura que amb tota seguretat haurem de patir la ciutadania: l’omissió de Torrent s’ha fet encara més punyent en la lloa d’una Carme Forcadell que ja ha reconegut les errades de la seva presidència, però que roman en l’imaginari independentista com qui va permetre votacions de resolucions prohibides, que la conduïren directament a la presó\nEmmirallada en aquest passat, Borràs creu que la presidència de la mesa equival a la mesa, i que aquesta equival al Parlament, i pensa (o diu) que aquest cop sí hi haurà tots els màrtirs que la causa necessita. Entre altres, potser es voldrà vendre ella mateixa com a víctima, si el seu processament per fets aliens a la política dona com a resultat una sentència que l’allunyi del càrrec. Veurem, però no tinc la sensació que la cúpula d’ERC estigui per la feina de tornar a immolar la seva gent, ni que sigui possible tal unanimitat entre tan irreconciliables companys de viatge. O sigui, que si la presidència hagués recaigut en ERC almenys una menció Torrent l’hauria tinguda. O potser no, que dins dels partits també hi ha garrotades.\nParlant de garrotades, i de les bones, vet aquí la mortal animadversió que s’ha posat de manifest en les maniobres en l’obscuritat entre PP i Ciutadans, quan tothom pensava que estaven festejant. Han començat a Múrcia, a partir de l’odi profund que es tenen els màxims càrrecs dels taronges, que el PSOE va voler aprofitar per a plantejar la moció de censura amb una errada incomprensible per al seu nivell de maquiavel·lisme: no tenir en compte que la discòrdia podia generar trànsfugues (traducció: per als afavorits, herois rebels; per als perjudicats, traïdors mercenaris). La moció i el terratrèmol van ser auspiciats per l’inefable president del govern Pedro Sánchez, perquè està ara ocupat en recuperar el centre (un suposat milió de vots sobre el qual sospirava remuntar C’s), deixar UnidasPodemos en la situació d’aquella Izquierda Unida que també girava sobre la mateixa quantitat de vots i dedicar-se a governar amb les restes del naufragi de Ciutadans, el PNB, sempre previsible, i qui sap si una ERC més propera a la CiU que fou del que li agradaria a la CUP, també per cert, instal·lada en el sistema com qualsevol altre partit (altra cosa són les bases).\nSi la fugida endavant d’Ayuso no li dona la majoria absoluta, qui sap si al final la jugada perduda a Múrcia no serà un profit per a Sánchez. Podem tenir PSOE per a estona, si el PP ha d’apropar-se a Vox tant com ell es va apropar a Podemos. A la dreta no es perdona el que sembla casi normal a l’esquerra, ja se sap que no som capaços de caminar més que mirant atemoridament pel retrovisor. Sigui com sigui, es tracta d’un PSOE que està fent veure que es modera, aixoplugat a l’ombra de la Corona, a la qual sostindrà mentre aquesta li doni la pàtina institucional que necessita com alternativa a aliances que les seves pròpies bases poden criticar més que la renúncia al republicanisme. Tot molt noble i normal, com sempre en el joc de la política, a les seves coses, odis, malfiances i tàctiques, mentre les vacunes no arriben, l’economia no remunta, i la vida de tant gent es fa cada cop més difícil.\nRobert 16/03/2021 3:48 pm\nAquesta periodista no era del PP?. Se li nota amb el deix de superioritat moral i els adjectius que utilitza. S'assembla molt a aquella Sánchez Camacho de la que no se què se n'ha fet. Deu estar en liquidació, també, com el PP. Aquesta porqueria públiqueu al Món?\nAnònim 15/03/2021 11:01 pm\nMuy buen artículo,el problema es que si no apoyas claramente al independentismo,estos salen como lobos.\nQui ha estat pepera 15/03/2021 10:55 am\nsempre estarà lligada a la ESPAÑA MISERABLE, i com a tal opinarà. No cal fer-li més cas ni donar-li una suposada importància que no té.\nRicard 15/03/2021 9:30 am\n"Carme Forcadell que ja ha reconegut les errades de la seva presidència, però que roman en l’imaginari independentista com qui va permetre votacions de resolucions prohibides, que la conduïren directament a la presó". Un cop més no puc estar d'acord amb l'articulista. Inventar-se una relació causa-efecte d'un reconeixement d'errades amb el fet d'anar a la presó és maniqueu per FALS. Les errades de les que ha parlar la Presidenta Forcadell no tenen res a veure amb el fet que les suposades errades la conduïssin a la presó. Va anar a la presó perquè qui mana, els castellans, van maniobrar FORA DE LA LLEI i per terra mar i aire, per aconseguir-ho. Menys interpretació tendenciosa dels fets si us plau.


Tornada al Col·le Archivos - Les Muntanyes | Diari de l'Alcoià i les comarques centrals valencianes\nInici » Missatges marcats amb » Tornada al Col·le\nLa regidora d’Educació, Carmen Fuster, i la regidora de Sanitat, Liduvina Gil, han fet un balanç sobre l’inici de curs, i han destacat que tots els centres escolars, d’infantil, primària i secundària han començat oberts. Segons ha explicat la regidora d’Educació, s’ha mantingut contacte amb els responsables dels centres educatius, i han informat que els accessos s’han […]\nComença un nou any escolar, i no és un any qualsevol, és un curs diferent per a tots, alumnes, professors i personal no docent. Enguany 11.000 estudiants ompliran les aules alcoianes, i 40 nous professionals docents que s’han contractat de forma extraordinaria. 34 d’ells han sigut contractats per la Conselleria d’Educació i 6 per part […]\nÉs un any atípic per als estudiants i per al personal docent, ja que, després de 6 mesos tornen a xafar les aules. Però el treball als centres educatius ja ha començat, perquè han de preparar aquest inici de curs per a garantir més que mai la seguretat a causa de la pandèmia. Per tal de saber […]\nL’alcaldessa de Gandia, Diana Morant, el regidor delegat de Serveis Bàsics a la Ciutadania i Qualitat Urbana, Miguel Ángel Picornell, i la regidora delegada de Polítiques Educatives, Carmen Fuster, ha anunciat que s’invertiran 200.000 euros en intensificar la neteja dels centres educatius i de formació de la ciutat que són competència de l’Ajuntament. El dia 7 de setembre comença el curs escolar, […]


SERGI CONTRÍ: La sort\nLa sort fa que hui, a pocs dies per a que es pose a la venda el nou disc, puga seguir donant les gràcies a la mateixa gent que ara fa 5 anys quan va aparéixer el meu primer disc.No sols es tracta d´agraïr als de sempre, als incondicionals, sino que la llista podria fer-se eterna tenint en compte tots els llocs en els que m´han deixat tocar i explicar les meues historietes.\nComençaré per Joan , que ve patint-me ja fa uns quants anys , acompanyant-me amunt i avall amb la guitarra , gran part del so del nou disc és gràcies a ell, un excel·lent guitarra que dota de sentit les meues cançons...i tot, amb un criteri i un sentit bestial.\nSeguint; què puc dir de Kike i de Fiti ??? pot resultar un poc xungo dir que per a mi són els millors , que em sent afortunat de compartir música, assajos, cançons amb ells.No és fer la pilota ni res semblant , per a mi , fa uns anys, molt abans de que jo començara a tocar per ahí , els Munlogs ja eren un referent i ara , de nou la sort fa que puga tocar amb ells i de passada aprendre una miqueta el que suposa fer de músic.Llarga vida als MUNLOGS!!!!\nPer altra banda caldria parlar de Vicent i els estudis Cambra, que vindria a ser com la Masia del Barça...què seria dels músics valencians sense Sengermés??? Cambra és i serà la pedrera de la música en català al País Valencià, podria parlar de gent com Feliu Ventura, Malajunça , Sva-ters,\nPau Alabajos, Lluís Vicent , els Autòmats...jo mateix; tots, amb millor o pitjor fortuna hem passat per les seues mans.\nTambé he de donar les gràcies a Pere, que de nou m´ha fet la portada del disc i el seu disseny,\namic...gràcies per la teua paciència , ja saps com t´aprecie!\nJa per acabar agraïr també a Tino Calvo les fotos tan xules que em va fer a la fira de Dénia. Les seues imatges donaran sentit als " Dies de fira i flors " visualment parlant a nivell de cartelleria i promoció.\nEn fi, comencem a rodar, presentarem el disc el dia 20 de juliol a Torrent a l´Hort de Trénor.Ja queda poquet. Ha estat un camí llarg però sembla que per fi els " Dies de fira i flors " veuran la llum!!!\nSergi Contrí Contacta'm a 4:01\nVicent 5 de juliol de 2011 a les 10:56\nGràcies a tu per ser com eres, per compartir les teues vivències i sentiments mitjançant la teua música.


neu i pedals: de gener 2015\nescalant per Ecos: Esquivabolas i Juan Bala\nVía Juan Bala\nEl Pirineu és força sec i malgrat haver aprofitat el dissabte de manera molt digna (cim de Padrons i cimj de la Mina, circular molt recomanable i amb molt bona qualitat de neu), decidim fer un dia d'escalada a la zona d'Ecos, a Montserrat. El dia s'aixeca un xic ventós i el mestre Manel ens orienta a provar una primera via en zona més protegida del vent: la via Esquivabolas a la Cajoleta.\nEls Ecos, des del Coll de l'Ajaguda\nSón tres llargs. Els 2 primers força fàcils. El darrer ja és de més compromís, amb un pas de V que en Pito supera amb força elegància.\nBaixem mitjançant un rappel de 15m i remuntem les llomades que, amb pendent molt pronunciada ens apropen a peu del Montgrós (molt de compte a la baixada perque el terreny és força trencat). El nostre objectiu és la via Juan Bala. En aquesta ocasió en Manel fa de primera a la primera tirada. S'ha de superar un tram de V (en alguna ressenya marquen V+).\nManel, a la primera tirada de la Juan Bala\nEn Pito obra la segona i jo la darrera. Els problemes apareixen a l'hora de localitzar la reunió amb cadena per a començar a preparar els rappels. El que sembla la reunió més pròpia de la via no està equipada amb cadena (2 parabolts blaus) i he de fer un flanqueig d'uns 10m (fàcil, però compte no caure perque la volada pot resultar de bandera). Montem un parell de tirades de rappel per abandonar la via i desfem el camí de pujada per a retornar al cotxe (molt de compte a les rampes de baixada del Montgrós, terreny dret i molt descompost).\nPublicat per davidBDN a 12:53\nVall d'Aran: Serraplan i Tuc de la Pincèla\nAprofitant la magnífica oportunitat que ens ofereixen els companys Iker i Anna de compartir un petit apartament a Senet, i les bones condicions de neu a l'Aran, decidim fer un parell de sortides per aquesta vall.\nDissabte quedem amb el Carles i la Montse, dos autèntics cracks de la zona, que ens recomanen allunyar-nos de la zona de Pla de Beret (absolutament abarrotada d'esquiadors) i ofereixen l'opció de la Vall de Toran, un racó força feréstec, allunyat de la bogeria col·lectiva que envolta les pistes d'esquí alpí. Finalment, acabem essent un grup de 10 persones. Aparquem cotxes al Refugi dera Honeria, a només 1000m d'alçada, en una vall molt tancada i absolutament ombrívola.\nRemunten la pista fins a trobar-nos el sender que ens condueix al Gotèr d'Albaeth. Després de superar algún pas un xic "jabalí", el barranc es va eixamplant i accedim a un pla on hi trobem una cabana gairebé colgada de neu i un petit estany.\nremuntant el Gòter d'Albaeth\nEn aquest punt, remuntem una pala en dirección SE i assolim els Estanhs de Cauilha, que envoltem per a situar-nos sota una canal que s'obre en direcció O. La canal és dreta i, a més, ens trobem plaques de gel. Imprescindibles ganivetes i alguns de nosaltres calcem grampons per a poder-la superar. Assolim els 2200m i només resta superar un parell de pendents per a trepitjar el cim del Serraplan, una cota de 2326m que en molts mapes no es troba ressenyada.\ncim de Serraplan\nRetornem al punt d'inici pel mateix recorregut.\ndescens cap els Estanhs de Cauilha\nNeu en força bones condicions per a esquiar, malgrat que ens hem hagut de treure esquís per a baixar el sender que condueix a la pista forestal. L'únic punt on hem pogut gaudir del sol i de magnífiques vistes de la Vall d'Aran ha estat el cim.\nDe cara a diumenge quedem amb els tres companys de Reus que varem conèixer el dia anterior. Per a sorpresa de qui us escriu, un d'ells, el Roger, és seguidar d'aquest blog. Moltes gràcies, txec !! El punt de trobada és Bagergue. Finalment. el Carles i la Montse també s'apunten al festival dominical i la proposta: pujada al Tuc dera Pincèla per via alternativa a la clàssica, descens cap els Clòts de Monnàs i remuntada fins el Bonh d'Arenho. Prenem la pista que ens condueix fins la Bòrda de Lana i guanyem desnivell en direcció NO fins a situar-nos a l'alçada de 2000m.\nBòrda de Lana\nEn aquest punt abandonem la via clàssica de pujada al Tuc dera Pincèla i remuntem el barranc d'Arriu d'Arenho.\nremuntant el barranc d'Arriu d'Arenho.\nAssolim un coll molt marcat i calcem grampons per superar una primera cota i, posteriorment, el Tuc dera Pincèla (2546m).\nRealitzem un primer descens per neu en força bon estat per la vessant S fins els Clòts de Monnàs, a uns 2000m. Tornem a posar pells i remuntem fins el Bonh d'Arenho (2440m), des d'on podem gaudir d'un magnífic descens fins la mateixa Bòrda de Lana.\nDescens del Bonh d'Arenho\nNeu, en general, de molt bona qualitat, incloent un "powder" excel·lent en les zones més obagues.\nretorn a la Bòrda de Lana\nMolt bon cap de setmana per començar l'any i per seguir endavant amb la temporada d'esquí de muntanya.\nPublicat per davidBDN a 9:42


Apoderades: dones del comerç just - LaCoordi\nApoderades: dones del comerç just\nMalgrat els progressos assolits, les dones i les nenes encara pateixen discriminació i violència arreu del món. Els canvis van arribant, però a poc a poc, massa a poc a poc per a la injusta realitat que milions de dones sofreixen diàriament. Si analitzem amb deteniment les dades econòmiques, socials, laborals i de desen- volupament humà procedents dels organismes internacionals, comprovem que la desigualtat de gènere és un fet indiscutible.\nI ho és malgrat que, com a mínim des d’un punt de vista jurídic, 185 països han incorporat la igualtat de gènere en les seves constitucions i 187 països han sig- nat la Convenció sobre l’eliminació de totes les formes de discriminació contra la dona (segons ONU Dones). Tanmateix, hi ha una fractura enorme entre les legislacions i la realitat social. I, fins i tot pel que fa al panorama legislatiu, encara avui hi ha 18 països on els marits poden impedir legalment que les esposes treballin; a 39 països, les filles i els fills no tenen els mateixos drets hereditaris; i, a 49 països, no existei xen lleis que protegeixin les dones de la violència dins la llar.\nEl moviment del Comerç Just, que persegueix el desenvolupament de les comunitats empobrides, té la igualtat de gènere entre els seus principis fonamentals. Aquests principis, recollits a la norma que totes les organitzacions de Comerç Just han de complir, garanteixen que les agricultores, treballadores i productores tinguin les mateixes oportunitats que els homes per participar en la força de treball i que, en tots els casos, rebin el mateix salari per la mateixa feina. A més, les entitats han de tenir una política i un pla definits per promoure la igualtat de gènere que garanteixi que tant elles com ells puguin accedir als recursos que necessiten per ser productives i que tinguin la capacitat d’influir en un àmbit més ampli en matèria de polítiques i institucions.\nPodeu seguir aprofundint en la problemàtica de les dones arreu del món, així com en la tasca del comerç just per garantir la igualitat de gènere, en aquest dossier elaborat per la Coordinadora Estatal del Comercio Justo.\nUs deixem 4 entrevistes amb testimonis de Rosa Olivia Rizo (Aldea Global, cafè de Nicaragua), Khadija Boumad (Targanine, oli d’argània del Marroc), i Anjali Tapkire (Creative Handicrafts, Índia), i un de les 3 juntes.\nI ben aviat, tindrem l’exposició Apoderades català disponible per visitar al nostre territori!


No és país per a mites antics - Recomanació teatral - Ivan Andrade - Teatre Barcelona\nNo és país per a mites antics: Tragèdia a cinc veus\nJordi Pérez i Soldevila inventa i posa en escena cinc monòlegs que executen cinc personatges cèlebres de la literatura dramàtica clàssica: Èdip, Creont, Hamlet, Medea i Antígona. Cinc textos que reflexionen sobre les seves existències tràgiques a través de noves veus contemporànies.\nL’espectador es va traslladant al llarg de l’espectacle per diferents espais del Teatre la Vilella, per trobar-se amb aquests personatges a la seva més propera intimitat, quasi bé formant part de l’escenografia que reprodueix cadascun dels seus calabossos existencials.\nUn espectacle recomanat per a coneixedors i amants d’aquests mites i dels seus arbres i esdeveniments genealògics que desitgin experimentar una nova aproximació particular, fosca i suggerent a les seves vides. No recomanat per a persones que surtin al teatre per veure un espectacle lleu o amè, doncs no és aquesta una obra per a cors lleugers.\n← Tornar a No és país per a mites antics


Enric I. Canela » Blog Archive » Un passet a favor del català\nLa bona notícia és que la Comissió Europea finançarà, a partir del curs 2010-2011, els cursos intensius de les llengües cooficials de l’Estat espanyol dels estudiants Erasmus d’universitats on aquestes llengües són utilitzades.\nEl català, com la resta de llengües cooficials de l’Estat, entrarà així a la llista de llengües que s’ofereixen als cursos intensius per a Erasmus que finança la Comissió Europea, en el marc del seu Programa d’Aprenentatge Permanent (PAP). Es tracta de cursos que s’ofereixen al país d’acollida just abans que els estudiants iniciïn el curs i que fins ara només s’impartien per a llengües oficials de la UE (excepte l’anglès, el francès, el castellà, l’alemany i l’italià, que ja compten amb una bona estructura d’ensenyament oferta pels Estats membres) i per a islandès, noruec i turc. El curs2006-2007, més de 4.000 estudiants van participar en aquestes classes d’idiomes.\nUna resposta a “Un passet a favor del català”\na 05 jul. 2009 a les 4:21 Maria Badia\nSí, comparteixo amb tu que és una bona notícia.


Servei LOPD Granollers – Grafix |\nLa implantació de la LOPD, i el nou Reglament Europeu RGPD EU 679/2016 es obligatòria per a totes les empreses, professionals, associacions o similars que realitzin el tractament de dades de caràcter personal.\nInternet està present en tots els àmbits de la nostra vida. Juga un paper fonamental a la societat i és un dels pocs sectors de l’economia que continúa creixent. Per consultar informació o per comprar productes o serveis, gran part del dia estem connectats a la xarxa. Del que no som conscients és que aquests webs en els que entrem recopilen informació sobre nosaltres per fer més còmoda la nostra experiència de navegació i, a més, fer més efectives les seves campanyes de publicitat online, una estratègia en la que les cookies hi tenen un paper molt important.o.\nConscients de l’ús extens que es fa de les cookies, el govern ha volgut regular-ne la seva utilització, creant una política de cookies recollida dins la LSSICE (Llei de serveis de la societat de la informació).\nA qui afecta la política de cookies?\nAfecta a tota pàgina web d’empresa espanyola, amb servidor espanyol, encara que vengui a l’estranger i que, per tant, tingui el web en diferents idiomes, ja que a la resta de països no existeix una regulació tan estricte respecte a la utilització de cookies.\nQuan hem d’informar?\nEs requereix el consentiment informat del titular de les dades. Però vigila! No sempre els webs han d’informar de l’ús de les cookies.\nNomés ho hauran de fer quan:\nUtilitzin cookies d’anàlisi: són les que ens ajuden a analitzar el comportament dels usuaris mentre naveguen per: millorar l’aspecte i el funcionament del web i optimitzar la presentació dels serveis i continguts. En conclusió, si tens activat el Google Analytics estàs estudiant com actúen els usuaris que estan dins de la pàgina i, per tant, has d’informar!\nCookies publicitàries: respon a les necessitats del prestador de serveis. És a dir, depenent de si ja has accedit al web o de la zona des d’on accedeixis veuràs uns determinats banners publicitaris.\nCookies publicitàries comportamentals: ens serveixen per elaborar un perfil adaptat al comportament de l’usuari. És a dir, depenent del sexe, edat o interessos, se li presentarà una publicitat o una altra.\nCom hem d’informar?\nS’ha de notificar l’ús de les cookies a dues capes:\nClàusula de consentiment informatiu: petit banner, que situarem a un lloc accessible i visible de la pàgina, en el que expliquem el tipus de cookies que utilitzem i, a més, donarem informació genèrica sobre la política de cookies. Si l’usuari accepta el seu ús o continua navegant, està donant el seu consentiment.\nPolítica de cookies: si l’usuari desitja saber més sobre les cookies del nostre web, el redirigirem a la pàgina de la política de cookies (que ha d’estar a part de la política legal). En aquest punt informarem sobre què són les cookies, quina és la seva funció, les classes, la finalitat que tenen i sobre la forma d’eliminar-les.


Si en una setmana no arriba finançament extra, el programa no podrà començar amb la temporada\n6 min. Barcelona 02/07/2020 19:10\nSet dies per salvar el retorn del Polònia al setembre. Aquest és el termini que s’ha donat TV3, segons han confirmat a l’ARA fonts de la direcció, per decidir si l’espai de sàtira política pot començar la temporada amb normalitat o bé ho haurà de fer més endavant. L’escull que cal salvar per aconseguir-ho és el finançament: si al llarg de la setmana que ve la cadena rep els diners que ha demanat al Govern encara hi haurà marge per signar la renovació del programa amb l’inici de temporada 2020-21 com a data per a la represa de les emissions. En cas contrari, la reaparició del programa haurà d’esperar. La telenovel·la Com si fos ahir es troba exactament en la mateixa situació: si durant la setmana vinent no arriben més diners no hi haurà marge per estrenar-ne nous capítols al setembre.\nEn tot cas, des de la cadena deixen clar que “no està en qüestió” la continuïtat dels dos programes, sinó únicament el moment en què tornaran a la graella. “Hi haurà Polònia la temporada que ve, però ara mateix no podem dir en quin mes”, va afirmar el director de TV3, Vicent Sanchis, en una entrevista a Els matins aquest dimecres. Fonts de la televisió pública consultades per l’ARA ho acoten encara més i situen el retorn del programa “a la tardor”. En funció de quan acabi tornant finalment l’espai i de quan es convoquin les eleccions al Parlament que s’esperen per després de l’estiu, es podria donar el cas que, per primer cop des del 2006, la sàtira política estigués absent de la graella del canal públic durant la campanya electoral.\nAudiència elevada, cost elevat\nDes de Minoria Absoluta, la productora del Polònia, Toni Soler remarca que, amb una quota de pantalla mitjana del 20,3% des del setembre, el programa “ha complert amb escreix les seves expectatives d’audiència per 14a temporada consecutiva”, amb uns resultats “molt per damunt de la mitjana de la cadena”, que és del 15,4%, i a més “ s’ha sobreposat al confinament amb un gran esforç”. “Sincerament, no entenem que TV3 el posi a la llista dels productes prescindibles. Esperem rebre notícies aviat”, diu Soler en declaracions a l’ARA. El periodista recorda, a més, que el programa ja ha tancat la temporada (des de la setmana passada s’estan oferint reculls dels millors moments) i que això genera una situació “desagradable”, perquè “hi ha molts treballadors implicats que ja han acabat contracte i encara no saben què passarà al setembre”.\nL’origen d’aquesta incertesa es troba en la important caiguda dels ingressos publicitaris que ha patit TV3 (i el conjunt dels mitjans de comunicació) arran de la pandèmia del covid-19, que, segons Sanchis, va arribar a ser d’entre el 70% i el 80%. La Corporació Catalana de Mitjans Audiovisuals (CCMA) ha calculat que, a conseqüència de la crisi sanitària, ha deixat d’ingressar uns 15 milions d’euros dels 52 que estaven previstos que arribessin per aquesta via, i per això a l’abril va elaborar un nou pla de contingència per reduir les despeses i poder afrontar l’exercici actual amb menys recursos dels que s’havien pressupostat. Segons Sanchis, “5 d’aquests 15 milions afecten els continguts”, i per això ha calgut “ajornar” alguns dels programes previstos per al setembre “o bé prescindir-ne”. El Polònia, amb un cost d’uns 3 milions d’euros anuals, i el Com si fos ahir són, diu Sanchis, els programes que tenen el pressupost més elevat i, per tant, “l’única manera d’eixugar aquests 5 milions era afectar-los”.\nLa CCMA creu que perdrà 14,5 milions d'euros pel coronavirus\nDavant d’aquesta situació, la CCMA va demanar al Govern una aportació extraordinària que permetés que els dos programes tornessin a la graella amb normalitat després de l’estiu. “Entenem el moment que vivim, i que educació i sanitat són els problemes més grans que té ara el Govern. Però això també ens ha passat per l'impacte del covid –reflexionava Sanchis a Els matins–. Hem sotmès a la consideració del Govern si entre tota la despesa que ara té, que són milers de milions d'euros, en pot agafar 3, 4, 5 o els que siguin per salvar una part de la programació que perilla, parlant només d'ajornar-la, per culpa del covid”. L'estalvi previst al pla de contenció, per a l'últim trimestre, és de 1,3 milions per al Polònia i 1,7 milions per al Com si fos ahir, si no es fessin fins al 2021. Com que hi ha la voluntat manifesta de tenir-los a la tardor, els diners necessaris són una fracció d'aquests tres milions.\nSegons ha pogut saber l’ARA, la petició s’ha adreçat tant a la conselleria de Presidència (del qual depèn la secretaria de Mitjans de Comunicació) com a Cultura. Cal tenir en compte que les relacions entre TV3 i aquest departament no passen ara mateix per un bon moment, després que aquesta setmana la consellera, Mariàngela Vilallonga, assegurés que veu “massa castellà a TV3” arran de l’estrena a la televisió pública de Drama, una ficció que barreja el català i el castellà. D’altra banda, però, el mes passat Cultura va fer una concessió de 6 milions d’euros a la CCMA perquè es destinessin a la producció de nous continguts audiovisuals.\nAquests milions de la discòrdia, al final, han acabat formant part del perenne pols polític entre JxCat i ERC. El departament de Presidència manifestava a aquest diari la voluntat de transferir els recursos, però argüeix que no els té, ja que tots els diners disponibles estan ja assignats a les diferents àrees que estan sota el seu paraigua, i per això els ha demanat a Economia. Fonts de la vicepresidència econòmica lligada a ERC consideren, en canvi, que hi ha altres opcions: des de generar un dèficit a la Corporació (que la llei permet, sempre que s’eixugui el primer trimestre de l’any següent) a reprioritzar els diners dins l'ens o, fins i tot, agafar una part petita dels 6 milions transferits d'Economia a Cultura, ja que les bases, al seu parer, són prou laxes com per permetre aquesta operació.\nPressió a les xarxes\nMentrestant, tant Com si fos ahir com el Polònia han rebut mostres de suport a través de les xarxes. Els actors de la telenovel·la han publicat un vídeo en què reclamen la continuïtat de la sèrie, que va quedar interrompuda l’11 de març, just a l’inici de la pandèmia. L’Associació d’Actors i Directors Professionals de Catalunya ha donat el seu suport a la iniciativa en un comunicat en què “manifesta el seu desconcert” davant la “possible cancel·lació” del culebró. Com si fos ahir supera cada tarda el 17% de quota de pantalla i és, per tant, l’única de les sèries que TV3 ha emès aquesta temporada que ha millorat l’audiència mitjana del canal.\nD'altra banda, un grup d’espectadors han posat en marxa la campanya #SalvemPolònia per demanar, a través de Twitter i d’Instagram, que el programa de sàtira política no desaparegui de l’oferta de TV3.


Però què dius!: de setembre 2011\nM'autoresponc en un món de sords on les meves preguntes no van enlloc i on els cecs palpen l'aire a la recerca de codis tàctils per resoldre. Però els mots-endevinalla passen lliscant desapercebuts i desapareixen. Quin gust tenen les maleïdes expressions facials desafortunades? Quina olor fan les dolces i lluents lloances? Tots els sentits posats a disposició de les relacions humanes i què en traiem de profit? El triomf de les perversitats, la victòria de l'incongruència, la fi de l'essència… Tinc ganes de perdre de vista les males arts de convivència i deixar d'escoltar tantes barbaritats a diari. Vull disposar del plaer de donar la mà als enemics i escoltar d'ells unes sàvies paraules. Deixeu-me assaborir la vida en pau i desenvolupar els meus ferits sentits en menesters més ancestrals i dignes.\nPublicat per Peròquèdius! a les 17:56 3 comentaris:\nHe estirat la mà des del llit fins trobar la tauleta de nit. A palpentes he obert el calaix i a dins m'he trobat amb un temps perdut que enyorava. Moments màgics que costen d'arreplegar... estava allà dins immòbil arraulit esperant que algú de bona fe el descobrís. Per sort he estat jo. Obro la llum gratament sorprès però badallant i m'he posat d'empeus. Sense dubtar-ho me l'he emprovat davant del mirall. Em queda bé he pensat... no em tiba per enlloc! Molt bé. Mmmmm... I ara què en faré? L'he d'aprofitar! Saps què?! Sortiré a passejar una plàcida nit per la platja, descalç per percebre la sorra sota els peus i l'aigua glaçada acaronant-me els turmells, mentre escolto la remor difuminada de la mar amb la lluna com a companya... I quan en tingui prou, tornaré a casa a poc a poc per acabar amb la vetllada d'una aclucada d'ulls... Sense presses... Quina sort he tingut!\nPublicat per Peròquèdius! a les 11:40 5 comentaris:\nDimarts tretze. Quina mala sort! Avui tot el que em surti malament serà culpa del dia de Mart perquè cau en 13. Ho veus? No serà culpa meva com el reste de l'any, no! Serà degut a l'inoportunitat en la coincidència de dos valors del calendari que sumen 'mala sort'. No passa res. És qüestió d'anar amb compte pel carrer, restant possibilitats a l'atac de l'escull. Vigilar de no ensopegar amb una relliscosa pell de plàtan, que no s'ens cagui un alegre colom amb gastroenteritis al damunt, i que si ens cau una maleïda gàrgola al cap, tinguem reflexos per esquivar-la. Demà serà un altre dia. Dimecres catorze... Ni millor ni pitjor, diferent.\nPublicat per Peròquèdius! a les 10:26 4 comentaris:\nPublicat per Peròquèdius! a les 8:58 8 comentaris:\nEl dia es lleva ennuvolat tot badallant, adormit i mandrós. Els núvols plujosos i grisos ajuden a fer-ho més difícil si es pot... No és un dia qualsevol, no, és un dia diferent que romandrà així fins que la quotidianitat se'l cruspexi, aproximadament a mig matí si Déu vol. Al carrer la gent fa com si rés, però els rostres tristament contrariats deixen entreveure el desencís existencial del moment. Cares de pocs amics... La tibant situació es palpa en l'aire... Un cop a la oficina, la panxeta ens toca la taula confirmant la disbauxa gastronòmica i les bones hores d'amaca sota els arbres rumiant el que hauria d'estar fent però no faré. I a poc a poc sense pausa ni pressa, anirem fent allò pel que hem vingut i que bonament hem après a fer des de ben petits, perdre el temps pels descosits.\nPublicat per Peròquèdius! a les 14:40 2 comentaris:\nAquest rètol sempre em va semblar d'una ingènua i premeditada visió publicitopecuària per on circulaven en transhumància els indignes fotocopiadors en idèntiques perversions malaltisses. Era una crida sexual a la violació dels drets d'autor destrempats socialment per la tècnica de la modernitat. Un bàndol a la llibertat de la cultura intima e intransigent. Un edicte a la consumació dels fets en alegre sintonia sense eufemismes. Un cos a cos desmesurat d'amor extrem sobre la càlida llum lliscant sense control. Un coit sense fi en secret que culminava en un bessó bastard desprotegit. Era un acte d'amor il.legal? Era un acte eròtic permès? Quins temps aquells!\nPublicat per Peròquèdius! a les 9:07 Cap comentari:


App TV3 televisor LG - Avís legal de la CCMA\nApp de TV3 per a LG\nA partir del dia 7 de gener afegim les cookies associades al registre de la CCMA per a alguns dels televisors que poden utilitzar aquesta funcionalitat. Consulta les característiques a l'apartat de Cookies de registre d'aquesta pàgina.\nImportant: A mesura que anem actualitzant l'app de TV3 per a LG, t'informarem dels punts més rellevants de la nostra política de privacitat i de "cookies" mitjançant un avís al principi del servei.\nPer navegar per la web de la CCMA, les aplicacions mòbils i de televisió connectada i el servei d'Hbbtv de TV3 no cal registrar-se. L'accés als nostres continguts, ja siguin notícies, vídeos, àudios o planes de programes és obert a tothom.\nAra bé, hi ha accions que requereixen que et registris a la CCMA, com participar en un concurs. També oferim serveis exclusius per a usuaris registrats, com la recomanació personalitzada de vídeos en funció de les teves preferències o la possibilitat de guardar-te notícies, vídeos i àudios per a consumir-los més tard.\nConsulta tots els detalls sobre el registre de la CCMA, les seves condicions i usos a www.ccma.cat/avis-legal/privacitat/registre/\nCCMA_Matr (només per als models amb el Sistema operatiu WebOS) Aquesta "cookie" proporciona un identificador únic de dispositiu generat aleatòriament, informació de client codificada que s'utilitza per detectar canvis de configuració i, per últim, informació sobre si el dispositiu té la capacitat de fer crides a altres dominis de la CCMA.\nCCMA_Matr_add (només per als models amb el Sistema operatiu WebOS) Data del moment de creació de la "cookie".\n"Cookies" de registre\nNom de l'"SDK" Descripció\nccma_usuari Recull informació de l'usuari de CCMA. Conté l'identificador d'usuari, el nom, els cognoms, l'adreça de correu i un identificador de sessió de l'usuari. Aquesta informació s'utilitza per mostrar el seu nom a la capçalera i permetre interacció amb concursos i accés a les seves dades.\nmissatge_mostrat Controla l’aparició de l’avís informatiu després d’iniciar la sessió per primera vegada, en la pàgina d’usuari.\ntutorial_mostrat Controla l’aparició del tutorial que explica com funciona el login a l’app de TV3.\nPer als models amb webOS\nSi el teu televisor té sistema operatiu webOS, a més de les cookies anteriors hi han:\nmissatgeCookiesCcmaTV3AppSmartTV Indica que l’usuari ha vist i acceptat les condicions legals del servei. Es fa servir per no tornar a mostrar el missatge, un cop acceptat.\nvideoPreferences_Tv3 Informació amb la configuració dels subtítols, audiodescripció i qualitat del vídeo escollida per l’usuari.


Treballadors del Taulí reclamen millores i el retorn de part del sou eliminat durant les retallades – BellaterraDiari\nTreballadors del Taulí reclamen millores i el retorn de part del sou eliminat durant les retallades\nby Toni Alfaro | maig 5, 2020 | Societat\nDiferents treballadors i treballadores de la Corporació Sanitària Parc Taulí de Sabadell, hospital de referència per Bellaterra, han engegat diferents actes en favor de millors condicions després de la tasca feta durant la gestió de la crisi sanitària del COVID-19. Ho han fet de manera separada, en dos concentracions durant els últims dies, per denunciar també les condicions laborals que arrosseguen més enllà de la gestió del l’atenció a malalts de coronavirus.\nLa PATT demana una sanitat única a Catalunya\nD’una banda, i coincidint amb la jornada del Dia Internacional dels Treballadors, el passat divendres 1 de maig la Plataforma Assambleària de Treballadors i Treballadores del Taulí (PATT) va fer una roda de premsa davant l’edifici principal de la corporació, a Sabadell. La seva portaveu, Txus Merino, va destacar que havien elaborat un manifest a partir de les reunions amb diferents agents del món sanitari, “com el moviment del Clínic, gent de transports sanitaris, sindicats com la COS, la IAC i partits polítics com la CUP“.\nMerino va destacar que tots aquests agents reclamaven reunir-se amb la consellera de Salut, Alba Vergés, per a establir una taula de negociació col·lectiva per aconseguir millores en la situació dels treballadors sanitaris a Catalunya. Entre altres demandes, com la falta d’EPIS i proves seriològiques als professionals, es demana revertir les retallades ja fetes al 2010 i encara no recuperades: “ens van treure el 5% del sou per ser hospital públic i les DPOs perquè no formaven part del salari”, assegurava Merino.\nTxus Merino, portaveu de la PATT, atèn els mitjans aquest divendres | Toni Alfaro\nEspecialment, però, des de la PATT tenen l’objectiu de reorganitzar el sistema sanitari català perquè hi “hi hagi una única sanitat”, que no es divideixi entre pública, privada i concertada. “El que volem és ajuntar-ho tot i que hi hagi una sanitat pública que es negociï directament amb la conselleria”, aclaria Merino, tot afegint que el model actual és poc sostenible per l’erari públic: “l’únic que fem d’aquesta manera és perdre molts diners amb temes privats”, deia.\nA la concentració hi va assistir la diputada de la CUP al Parlament de Catalunya, Maria Sirvent, per donar suport a les reclamacions de la PATT. També es va explicar que s’ha creat el hashtag #sanitat100%publica per fer més difusió sobre la proposta.\nManifest de la PATT | PATT\nPel que fa a la situació dels treballadors del Taulí, en concret, Merino va explicar que a partir d’aquest dissabte 2 de maig es finalitzaven les jornades de 12 hores pels sanitaris. Tanmateix, aquells treballadors que es dediquen a consultes no ho podran fer encara, ja que “no s’obriran consultes”. “Això vol dir que infermeres i metges que habitualment estan a consultes continuen hospitalització”, indicava. Sobre el nombre d’ingressats per COVID-19, va assegurar que havien baixat força i ara es troben al voltant del centenar.\nNova concentració aquest dilluns\nAquest dilluns 4 al matí, d’altra banda, alguns treballadors i treballadores del Taulí es van manifestar al carrer, davant el centre, just en finalitzar el torn de nit. Els sanitaris demanaven també millores que s’alineaven, en gran mesura amb les que ja demanaven des de l’acte de la PATT.\nConcentració dels treballadors de l'Hospital Parc Taulí aquest dilluns | Toni Alfaro\nEn concret, van repartit un nou manifest en el que indiquen que “estem enfrontant-nos a aquesta malaltia que ens ha sorprès amb un sistema sanitari afeblit per anys de retallades”. Al text també es diu que el Parc Taulí ha estat “històricament infrafinançat i infradotat de recursos materials i humans”, i que això implica més esforç per part dels professionals.\nAlineant-se amb l’acte de divendres, aquest segon manifest explica que “únicament des de la sanitat pública es pot garantir una accessibilitat i una equitat en la prestació de serveis sanitaris que no deixi a ningú fora del sistema“. A més, es reclama “una direcció que motivi, que retorni la il·lusió de treballar a una empresa que tingui clar el rumb a seguir”.\nEntre les seves reclamacions es troba un estudi seriològic de la COVID-19 per tota la plantilla, un finançament just, el pagament de les DPO, revertir les retallades del 5% dels conceptes de nòmina, una major equitat entre les direccions dels diferents àmbits sanitaris al Taulí i una resolució definitiva de la gestió de les urgències, que “estan saturades tot l’any”.


L’hivern és una estació de recolliment i alhora de caliu. Des de L’Harmonia us proposem un seguit d’activitats formatives i d’aprenentatge comunitari per acompanyar els mesos que venen, tot podent iniciar nous processos personals i col·lectius.\nDes de la Comissió de Cursos i Tallers i l’assemblea Gestora de l’Ateneu L’Harmonia us presentem aquesta nova proposta per seguir creant espais col·lectius amb l’objectiu de dotar-nos de noves eines de transformació de la realitat que ens envolta, tot omplint de vida aquest equipament de proximitat.\nApostem perquè la programació dels cursos i tallers de l’Ateneu sigui fruït de les inquietuds i necessitats quotidianes de les persones i col·lectius del teixit de Sant Andreu. Per això, ens allunyem de concebre la cultura i l’oci com a elements de consum mercantilista.\nTreballem per tal que les accions formatives que oferim siguin inclusives, accessibles i participatives i tinguin un retorn social que fomenti els vincles associatius de Sant Andreu. L’Ateneu no és un espai de professionalització sinó un projecte comunitari que aposta per formacions que cultiven llavors de reflexió, pensament crític, benestar i transformació social.\nPer als propers mesos presentem propostes que faran de l’hivern una oportunitat per connectar-nos i vincular-nos amb l’entorn, les altres i nosaltres; a través d’una mirada atenta, creativa i compromesa, des d’un posicionament en favor d’unes vides sostenibles social, econòmica i ambientalment.\nLa programació de cursos i tallers té en compte atendre necessitats i inquietuds de grups i col·lectius diversos, amb clara consciència d’ampliar i cuidar l’atenció i la participació de les persones, tenint present les necessitats particulars d’una societat plural i diversa.\nUs convidem a ser part activa en aquest projecte col·lectiu, tant en l’assistència als cursos i tallers, com als espais i òrgans de participació de l’Ateneu. Teniu les portes obertes de L’Harmonia i de la comissió de Cursos i Tallers.\nNotícia anterior Arriba la 2a edició de la Xarxa Poètica del Districte de Sant Andreu!


Cabalà Bnei Baruj: Per què em senteixo tan malament?\nEl dolor ens empeny cap a endavant. Ja sigui que ens sentim deprimits, buits o confosos, tots aquests sentiments desagradables apareixen per a fer-nos reflexionar sobre la seva raó i propòsit.\nEn el nostre món, tan sols veiem la capa externa de la realitat. No percebem el que s'oculta darrere de la naturalesa, la societat, una persona o el cosmos, i no tenim cap control sobre cap d'ells. Com en els brodats, les puntades i els fils travessen tot l'entramat, i el disseny només podem veure'l en l'inrevés. D'igual forma, no veiem la relació entre els esdeveniments en la nostra realitat, únicament sabem que "alguna cosa va passar de sobte, per alguna raó". Com puc saber les conseqüències dels meus actes? De cop i volta, pateixo un revés i no comprenc per què va ocórrer o d'on va provenir. "On em vaig equivocar?" "Què vaig fer per a merèixer això?" I fins i tot, "Quin sentit té tot plegat?"\nQualsevol pot interpretar la raó del seu propi dolor, o el dels altres, segons el seu criteri. Però tots estem d'acord que el dolor ens fa pensar sobre la seva causa i propòsit, que des del punt de vista de la Cabalá és un i el mateix.\nLa ciència de la Cabalá ens diu que només hi ha una raó per a tot el dolor: perquè ens preguntem quin és el seu significat. Podem utilitzar aquestos interrogants per a elevar-nos del nostre nivell d'existència terrenal, on es troben amagades les causes, fins a un nivell d'existència superior, on la raó del patiment és revelada.\nLa ciència de la Cabalá ens atorga l'oportunitat de descobrir que existeix una font de vida: la Llum Superior, el Creador, i ens permet assolir l'adhesió amb aquesta font. Preguntes com ara l’origen del dolor, el propòsit del patiment o quin és el sentit de la vida, condueixen a una persona a la Cabalá.\nPublicat per mcv a 17:38


IV Jornada de Recerca i Innovació del Parc Sanitari Pere Virgili . Parc Sanitari Pere Virgili\nIV Jornada de Recerca i ...\nIV Jornada de Recerca i Innovació del Parc Sanitari Pere Virgili\nEl Parc Sanitari Pere Virgili va organitzar, el passat 12 de desembre a l’Auditori Dr. Enric Renau i Folch, la IV Jornada de Recerca i Innovació amb el títol ‘Integrar recerca i innovació: camí cap a la innovació assistencial’.\nEl Dr. Jaume Pérez, director d'Innovació i Recerca de l’Hospital Sant Joan de Déu, va ser l’encarregat de realitzar la xerrada inaugural 'Des de la recerca a la innovació', durant la qual va explicar com es treballa la innovació al centre amb exemples com l’Hospital líquid 4.0 o l’ACADOM.\nA continuació, l’acte es va estructurar en tres blocs de presentacions: ‘Delírium: risc i abordatge’, ‘Fragilitat a l’hospital i a la comunitat’ i ‘Nous models assistencials i transicions’ i, en cada bloc, es van explicar el conjunt d’estudis publicats i de projectes liderats pel Parc sobre aquella temàtica concreta. També es va dedicar un espai per a pòsters.\nTot seguit, el director d'Atenció Intermèdia, Recerca i Docència del Parc Sanitari Pere Virgili, Marco Inzitari, va exposar les principals línies de recerca de l’entitat i va assenyalar les fites aconseguides i els reptes de futur en aquest àmbit. Entre els principals assoliments figura el finançament de tres projectes de recerca i l’acreditació com a Grup de Recerca emergent en Envelliment, Fragilitat i Transicions a Barcelona (RE-FiT Bcn) per VHIR i AGAUR. Inzitari també va destacar el notable increment del nombre de publicacions en revistes científiques.\nPer acabar, es va realitzar un taller interactiu d’exercici físic, de la mà del pacient expert Fèlix Oller i del fisioterapeuta Lluís Soto. Seguidament, el doctor Arturo Míguez, gerent del Parc Sanitari Pere Virgili, va cloure la jornada agraint la participació de tots el assistents i posant en relleu l’esforç col·lectiu dels professionals de l’entitat per impulsar la recerca.


Wikiloc | Ruta Jornades Europees de Patrimoni 2009: La transhumància\nJornades Europees de Patrimoni 2009: La transhumància\nTuró de les Onze Hores pels Gorgs del Tenes, St Miquel del Fai, Cova de la Guilla i els Graus de l'Ullar, Escaleta i Traver (senderisme)\nSant Miquel del Fai pels Gorgs del Tenes, Cingles de la Pineda, St Miquel Xic, les Costes d'en Batlles i el Paller del Boll (senderisme)\nRiells del Fai-Cingles de Bertí-Sant Miquel del Fai-Riera de Tenes-Riells (senderisme)\nTURÓ DE LES ONZE HORES, pujant pel Grau Escaletes i baixant pel Grau del Traver. BARBOT NEGRE i CAU GUILLA. Riells del Fai (senderisme)\nDins el marc de les Jornades Europees de Patrimoni de l'any 2009, els pobles de la contrada (el Figaró, la Garriga, l'Ametlla, les Franqueses del Vallès i Bigues i Riells) es prepararen un seguit de caminades pels principals camins ramaders que confluïen a Puiggraciós, on conclogueren les respectives caminades amb un esmorzar de pagès amb tots els participants.\nAquesta és una de les rutes que es van fer aquell dia, concretament la que va pujar des de Riells del Fai.\nÍndex IBP: 35.\nDe l’edifici original només resta el mur nord-oest, que es troba sota el campanar, de torre, que es troba construït sobre l'antiga espadanya. És rectangular fins al segon pis, on després pres forma ortogonal de cantons desiguals. L'alçada aproximada és de 25 metres, amb una base que mesura, aproximadament, 5'5 x 3'5 metres. Els gruix de les parets és desigual, però oscil.la al voltant dels 90 centímetres. Com a curiositat cal destacar que a la coberta del campanar hi ha arrelada una figuera, que sembla que ja existia a mitjans del segle XIX, segons una tradició oral que ha passat de pares a fills.\nMasia de grans dimensions, de planta baixa i pis i coberta a dues aigües amb el carener paral·lel a la façana principal, formada per l'afegit de construccions de diverses èpoques. La part més antiga és del segle XIII-XIV, d'un sol cos. En el segle XVIII es va afegir el que ara és el cos principal, on hi podem veure el portal amb arc de mig punt adovellat, amb un escut en la clau de l'arc. A aquest cos encara se n'hi va afegir un altre, fins a completar l'edifici actual.\nColl que uneix els Cingles de Bertí amb el Puiggraciós i que separa el Sot de Montmany, a llevant, que forma part de la conca del Congost, amb el Sot de Bellobir, a ponent, que pertany a la conca del Tenes. Des d'aquí podem baixar a Riells o a Montmany, enfilar-nos als Cingles o anar a l'Ametlla i la Garriga per Puiggraciós.\nEl Santuari de Puiggraciós fou edificat entre els anys 1701 i 1711 en un lloc molt proper on, segons la tradició, es va trobar la imatge de la Mare de Déu. Històricament ha format part de la parròquia de Montmany, però des de després de la Guerra Civil, concretament l'any 1946 i després d'un breu període en què va estar assignat a la parròquia del Figaró, es troba vinculat a la parròquia de l'Ametlla, des d'on l'accés és més fàcil, tot i que, administrativament, sí que és de Figaró-Montmany. El temple té la planta de creu llatina amb una cúpula al creuer. La nau central fa 5'20 metres d'ample per 13'90 de llarg, mentre que els braços creuers tenen 3'65 metres d'ample per 2'30 metres de llarg i el presbiteri 4'25 metres de llarg. A la façana hi observem un portal allindat, una obertura circular i un campanar de cadireta. El 3 de setembre de 1711 va ser oberta al culte. Es completa amb un cor i un cambril, de planta quadrada, que va ser acabat l'any 1771, i amb una casa, que originàriament era la de l'ermità que estava autoritzat a residir-hi. Des de 1973 en té cura una comunitat de monges benedictines que depèn del monestir barceloní de Sant Pere de les Puel·les.\nHola, ha trobat interessant aquesta ruta Jornades Europees de Patrimoni 2009: La transhumància https://ca.wikiloc.com/rutes-senderisme/jornades-europees-de-patrimoni-2009-la-transhumancia-13595902 Salutacions, Wikiloc - Rutes del Món


Els paràgrafs - Llibre d'estil de la Universitat Pompeu Fabra (UPF)\nEls paràgrafs són cadascuna de les divisions d'un text; acostumen a ser una unitat temàtica o de significat, i sempre comencen amb majúscula inicial i acaben amb un punt final. L'única excepció pel que fa a la puntuació final són els paràgrafs corresponents a la relació de fets i als fonaments de dret de determinats documents de tipus administratiu (bàsicament les resolucions i els informes), que acaben amb un punt i coma.\nDe les diverses classes de paràgrafs existents, n'utilitzarem bàsicament els dos tipus següents, tenint, però, molta cura de no barrejar-los:\na) El paràgraf modern. El paràgraf modern és el que cal utilitzar amb caràcter general, tant en la documentació administrativa com en altres escrits de caràcter més general. El paràgraf modern no duu cap tipus de sagnia; per tant, totes les línies de què es compon tenen la mateixa llargada i s'alineen, a banda i banda, amb els marges esquerre i dret. Per tal de marcar el canvi de paràgraf cal deixar una línia en blanc entre un paràgraf i el següent.\nb) El paràgraf ordinari. El paràgraf ordinari, que és el que s'utilitza més generalment en tota mena de publicacions, es caracteritza pel fet que la primera línia apareix sagnada, o entrada cap a la dreta. Aquesta sagnia serveix per indicar el canvi de paràgraf, per la qual cosa no s'ha de deixar cap línia en blanc entre paràgraf i paràgraf.


Sánchez anuncia un pla per a avaluar la Covid-19 com la grip - El Nostre Ciutat\nSánchez anuncia un pla per a avaluar la Covid-19 com la grip\nHa anunciat que es controlarà el preu dels test d'antígens i la compra de dosis antivirals contra el coronavirus\n11 gener 2022 18:20\nEl President del Govern al costat de la ministra Carolina Darias. | WEB MONCLOA\nEl President d’Espanya, Pedro Sánchez, ha anunciat aquesta setmana, en una entrevista, que el Govern porta diverses “setmanes” treballant en un pla per a començar a avaluar “a poc a poc” la Covid-19 com la grip, és a dir, amb paràmetres similars, per a això, es considera deixar de “comptar els casos”, entre altres aspectes, convertint-se d’aquesta manera en un virus endèmic, en lloc de pandèmic, que és tal com s’ha estat tractant fins ara.\nAixò es deu per exemple, al fet que “la situació” actual respecte a la pandèmia no és la mateixa que “fa un any”. Va afegir a més que “coneixem millor al virus i a l’espera del que diguen els informes, *ómicron sembla que té una incidència més lleu”. En aquest sentit, el cap de l’Executiu ha previst que al llarg de gener continuen augmentant els contagis, per a després començar a doblegar la corba.\nEn la citada entrevista, també va parlar que es plantegen prendre mesures a l’hora de controlar els preus dels test d’antígens, encara que no va especificar com, i va anunciar la compra de dosis antivirals contra el coronavirus de Pfizer en aquest mes de gener.